**ก.อุ​ต​ฯ​ เร่งเสริมแกร่ง SMEs รอบรู้เรื่องบัญชีและการเงิน : พลิกธุรกิจสู่อุตสาหกรรม 4.0"**

จ.สงขลา 26 กันยายน 2561 - นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ให้เกียรติเป็นประธานพร้อมกล่าวปาฐกถาในพิธีเปิดงาน "SME สัญจร : เสริมแกร่ง SMEs รอบรู้เรื่องบัญชีและการเงิน : พลิกธุรกิจสู่อุตสาหกรรม 4.0" ซึ่งเป็นการอบรมให้ความรู้แก่ผู้ประกอบการในด้านบัญชีและการเงิน ภายใต้โครงการส่งเสริมและพัฒนาธุรกิจระดับเติบโต (SME Strong/Regular Level) ตามมาตรการส่งเสริมพัฒนาความรู้ด้านการบริหารจัดการการเงิน ซึ่งเป็นหนึ่งในมาตรการพิเศษเพื่อขับเคลื่อน SMEs สู่ยุค 4.0 ของกระทรวงอุตสาหกรรม ที่จะทำให้ผู้ประกอบการ SMEs ได้รับความรู้และเห็นความสำคัญของการเข้าสู่ระบบบัญชีเดียว ซึ่งเป็นการเพิ่มศักยภาพผู้ประกอบการให้สูงขึ้นและเสริมความแกร่งให้แก่ SMEs พร้อมนี้ได้มอบสินเชื่อตามมาตรการ Financial Literacy ให้แก่ผู้ประกอบการ SMEs จำนวน 15 ราย และมอบใบรับรองมาตรฐานผลิตภัณฑ์ชุมชนพร้อมทั้งมาตรฐาน SME Standard Up จำนวน 5 ราย และมอบคูปองตรวจยกระดับมาตรฐาน SME ไทยสู่สากล จากสํานักงานส่งเสริมวิสาหกิจขนาดกลางและขนาดย่อม (สสว.) จำนวน 6 ราย โดยมี นายณพพงศ์ ธีระวร ที่ปรึกษารัฐมนตรีช่วยว่าการกระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรม นางอนงค์ ไพจิตรประภาพร ผู้ตรวจราชการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม และคณะผู้บริหารกระทรวงอุตสาหกรรมเข้าร่วมกิจกรรมดังกล่าว ณ ห้องสันติภาพ ชั้น 8​ โรงแรมลีการ์เดนส์พลาซ่า อําเภอหาดใหญ่ ### PRDIP (กลุ่มประชาสัมพันธ์ สำนักงานเลขานุการกรม) รายงาน / ภาพข่าว